Books on Demand

Books on Demand GmbH (lyhyesti BoD) on kirjanjulkaisualalla toimiva yritys, joka palvelee omakustannekirjailijoita.Riikka Lehtovaara, Konkarin neuvot: Näin onnistut omakustannekirjailijana Kotiliesi 1.1.2018, viitattu 3.12.2025 Sillä on toimipisteitä Saksassa, Ruotsissa, Tanskassa, Ranskassa, Itävallassa, Isossa-Britanniassa, Sveitsissä ja Suomessa. Yrityksen päätoimipaikka on Saksassa.

BoD:n liikeidea on pienkustannekirjojen julkaisu, ja kirjat painetaan tarvepainatuksena. Se tarjoaa palvelut kirjojen valmistuksesta logistiikkaan ja markkinointiin. Julkaiseminen perustuu kirjailijasopimukseen ja teoskohtaiseen kustannussopimukseen. BoD-kirjojen toteutus sisältää jakelun kirjakauppoihin sekä myynnin verkkokirjakaupoissa ja BoD:n omilla palvelimilla.

BoD tarjoaa palveluja myös kustantamoille, jotka haluavat pitää teoksia saatavilla digipainoksina.

BoD on osa saksalaista Libri-konsernia ja digitaalisen kirjanjulkaisemisen markkina- ja teknologiajohtaja Euroopassa. BoD:n markkinaosuus Saksan vuoden uutuuskirjoista on yli kolme prosenttia. BoD:n palvelimella on yhteensä yli 1,3 miljoonaa nimikettä.

 Katso myös 
 Digipaino
 Omakustanne

 Lähteet 

 Aiheesta muualla 
 BoD:n suomalainen kotisivu.

Luokka:Kirjapainot